A Bizottság határozata
(2000. március 3.)
a tagállamok által nyúlhús és tenyésztettvad-hús behozatalára feljogosított harmadik országbeli létesítmények ideiglenes jegyzékeinek megállapításáról szóló 97/467/EK határozat módosításáról
(az értesítés a C(2000) 526. számú dokumentummal történt)
(EGT vonatkozású szöveg)
(2000/212/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 98/603/EK tanácsi határozattal [1] módosított, az egyes állati eredetű termékek, halászati termékek és élő kéthéjú kagylók behozatalára a tagállamoktól engedélyben részesülő harmadik országbeli létesítmények átmeneti időszakra vonatkozó ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [2] és különösen annak 2. cikke (1) bekezdésére,
mivel:
(1) A nyúlhúst és tenyésztettvad-húst előállító létesítmények ideiglenes jegyzékét a legutóbb az 1999/757/EK bizottsági határozattal [3] módosított 97/467/EK bizottsági határozat [4] állította össze.
(2) Oroszország megküldte a nyúlhúst és tenyésztettvad-húst előállító azon létesítmények jegyzékét, amelyek tekintetében az illetékes hatóságok tanúsítják, hogy megfelelnek a közösségi szabályoknak.
(3) Oroszország tekintetében tehát össze lehet állítani a nyúlhúst és tenyésztettvad-húst előállító létesítmények ideiglenes jegyzékét.
(4) A Bizottság állatorvosi küldöttségének ellenőrzése igazolta, hogy a létesítmények jóváhagyásáért felelős illetékes hatóság felépítése és szervezete megfelelő, valamint az illetékes hatóság rendelkezésére álló hatáskör szavatolja, hogy a hatóság biztosítani tudja a közösségi szabályok végrehajtását; mivel ezek az ellenőrzések kiterjedtek a jegyzékben szereplő intézmények helyszíni vizsgálatára is, amelyek igazolták, hogy ezen intézmények higiéniai szabványai megfelelőek.
(5) A 97/467/EK határozatot ezért ennek megfelelően módosítani kell.
(6) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 97/467/EK határozat I. melléklete a következőképpen módosul:
a) A jelmagyarázat a 6. pont után a következő szövegrésszel egészül ki:
"7 = =
Países y establecimientos que cumplen todos los requisitos del apartado 1 del artículo 2 de la Decisión 95/408/CE del Consejo.
Lande og virksomheder, der opfylder alle betingelserne 1 artikel 2, stk. 1, I Rådets beslutning 95/408/EF.
Länder und Betriebe, die alle Anforderungen des Artikels 2 Absatz 1 der Entscheidung 95/408/EG des Rates erfüllen.
Χώρες και εγκαταστάσεις που πληρούν τις προποθέσεις του άρθρου 2 παράγραος 1 της αποασης 95/408/ΕΚ του Συμβουλίου.
Countries and establishments complying with all requirements of Article 2(1) of Council Decision 95/408/EC.
Pays et établissements remplissant l’ensemble des dispositions de l’article 2, paragraphe 1, de la décision 95/408/CE du Conseil.
Paesi e stabilimenti che ottemperano a tutte le disposizioni dell’articolo 2, paragrafo 1, della decisione 95/408/CE del Consiglio.
Landen en inrichtingen die voldoen aan al de voorwaarden van artikel 2, lid 1, van Beschikking 95/408/EG van de Raad.
Países e estabelecimentos que respeitam todas as exigências do n. 1 do artigo 2. da Decisão 95/408/CE do Conselho.
Neuvoston päätöksen 95/408/EY 2 artiklan 1 kohdan kaikki vaatimukset täyttävät maat ja laitokset.
Länder och anläggningar som uppfyller alla krav i artikel 2.1 i rådets beslut 95/408/EG."
b) Az I. melléklet e határozat mellékletével egészül ki.
2. cikk
Ezt a határozatot 2000. február 20-tól kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2000. március 3-án.